**RETIRE NÈJ MANDE**

**TRAVAY TÈT ANSANM …**

**SA W KAPAB FÈ POU EDE**

**APRÈ TANPÈT LA**

SA NOU FÈ PANDAN YON TANPÈT NÈJ …

Raboure nèj nan lari Everett yo se yon kokenn chenn travay. Li mande yon efò kowòdone bò kote pèsonèl lan ak ekipman vil la, ansanm ak kontraktè prive k ap travay plizyèl èdtan nan move tan ak kondisyon kondwi.

Depatman Sèvis Vil la (DPW) fè tout efò ki posib pou kenbe wout prensipal yo netwaye pandan tout etap yon tanpèt nèj, epi asire ke tout pwopriyete vil la netwaye osito ke yon tanpèt sispann. Nou reyalize, sepandan, ke fòseman gen anpil enkyetid ak plent rezidan yo pandan yon tanpèt. Si w kwè ke yon demann pou sèvis la jistifye eke gen ase tan ki pase pou nou te reponn, tanpri rele 617.394.2270 oswa 311.

Fè atansyon: Si ou pa abitye fè gwo aktivite fizik, pa eseye pele nèj. Konsidere anboche yon moun nan Pwogram Asistans Pele Nèj la

@ 311 oswa 617.394.2270



PANDAN TANPÈT LA

* Evite kondwi nan yon tanpèt, lè sa posib. Malgre tout gwo efò nou yo, ap gen moman kote kondisyon wout yo danjere. Lè wout yo pa gen sikilasyon ak machin ki pake ilegal, nou kapab remete wout yo nan kondisyon ki mwens danjere nan yon tan ki pi kout.

PAKIN

* Fè atansyon ak pano “No Parking” yo pandan yon ijans ki gen rapò ak nèj.

Toujou pake omwen 20 pye nan ang lari a pou kamyon yo ka pouse nèj soti sou twotwa yo. Lè w pake lwen ang lan li amelyore vizibilite ak sekirite pandan tout ane a.

* Sonje ke, li ilegal pou “rezève” espas pakin ki netwaye yo; Nou va retire tout bagay ki rete nan espas pakin nan lari yo.

RETE PASYAN

* Li ka pran plizyè èdtan pou kamyon rive bò lakay ou, tanpri eseye pran pasyans epi evite rele byen bonè pou mande sèvis pandan yon tanpèt.

REMIZ YO

* Malerezman, li inevitab, nèj pral raboure nan antre lakay ou pandan n ap netwaye twotwa yo.
* Ou ka deside netwaye antre lakay ou a plizyè fwa pandan tanpèt la oswa tann ekip tanpèt la ak aktivite rabouraj yo fini.
* Raboure nèj, pele, oswa voye nèj nan lari a lè w ap netwaye remiz ou oswa twotwa yo entèdi pa òdonans vil la. Epi moun ki vyole sa a ka peye yon amann.

RETIRE NÈJ SOU TWOTWA YO

* + Vil Everett te ajoute Òdonans Pele Nèj la ki egzije pwopriyetè tè oswa yon bildingyo ki toupre nenpòt twotwa pou retire nèj sou twotwa sa yo, yon fason pou rann li pratik pou tout piblik la.
  + Twotwa yo dwe netwaye pou pèmèt yon pasaj minimòm de trant-sis pous de lajè.
  + Nèj lan dwe retire nan douz (12) èdtan apati lè deklarasyon fòmèl ke ijans nèj la te fini.
  + Yo ka fè w peye yon amann si w pa respekte òdonans sa a.

Ekzenorasyon disponib pou moun aje ak moun ki fizikman pa kapab pele. Pou plis enfòmasyon, tanpri rele 617.394.2270 oswa 311.

Endis: Think about how you pile snow: don’t create new problems in the street or sidewalk. Stock up on ice melt before storm.

DE-GLASAJ

* + Sonje ke: Pou pyeton yo, glas la ka pi danjere ke nèj la epi li ka lakòz moun pran pi gwo so. Tanpri fè atansyon lè w ap mache.
  + Evite itilize sèl an wòch (NaCl oswa klori sodyòm), ki touye plant ak pye bwa. Itilize Ice Fondwa ak klori kalsyòm (CaC12), ki se pi bon chwa pou anviwònman an epi ou bezwen sèlman yon ti kantite pou fonn glas la. Klori Potasyòm (KCI) lan oke. Grenn klori mayezyòm yo gen nivo toksisite ki ba pou moun ansanm ak chen.

**ENTÈDIKSYON**

**POU PAKE**

Lè gen yon entèdiksyon deklare akòz

kondisyon meteowolojik, machin a motè


dwe pake sèlman sou bò ki deziyen pou sezon nèj sa a.

Sezon nèj la soti 1ye novanm rive 31 mas, epi bò kote ou pake a deziyen pa ane kote sezon nèj la fini, PÈ oswa ENPÈ.

Pa egzanp, sezon sa a fini an 2025, kidonk pakin pèmèt sèlman sou bò lari a ki gen nimewo ENPE.

Pou lari ki gen yon sèl bò pakin ou pral kontinye pake sou bò yo pèmèt pandan tout ane a.

Ou pa p pèmèt ou pake sou wout prensipal yo. Pou yon lis wout prensipal sa yo ak plis enfòmasyon, tanpri vizite: cityofeverett.com



REZIDAN KA PAKE NAN PASÈL MINISIPAL

SA YO PANDAN TANPÈT NÈJ

Norwood St. Lot,

School St. Lots (Corey & Oakes) Victoria St. Lot, Day Park Lot, Floyd St. Lot

PWOGRAM ASISTANS PELE NÈJ

Vil la te devlope yon Pwogram Asistans Pele pou ede moun ki aje nou yo epi enfòme rezidan yo pou yo jwenn jèn nan katye yo ki kapab pele nèj pou yo nan antre lakay yo ak twotwa yo. Tanpri rele 617.394.2270 oswa 311 pou enfòmasyon.

BASEN DEVIDAJ

Ede nou sispann inondasyon nan lari lè w retire nèj nan basen devidaj ki bò lakay ou.

BOUCH ENSANDI

Tanpri ede nou kenbe nèj lwen bouch ensandi yo. Lè nèj anpile oswa pele tou pre bouch ensandi, li limite operasyon pandan yon ijans dife. N ap mande èd ou pou kenbe bouch ensandi nou yo aksesib. Tanpri èske w ka netwaye yon sèk kat pye alantou bouch ensandi toupre lakay ou pou asire ke gen aksè fasil pou Depatman Ponpye an?


SITWAYEN AJE

Si gen yon sitwayen aje oswa yon lòt vwazen ki pa ka deplase pandan yon tanpèt, fè tchèk detanzantan pou asire ke yo an sekirite epi yo gen manje ak dlo. Si ou kapab pele pwopriyete yo, tanpri fè sa. Si non, rele Pwogram Asistans Pele a.

**GID RANMASAJ**

**NÈJ POU 2024-25**

* **ENTÈDIKSYON POU PAKE**
* **PAKE SOU YON BÒ**
* **WOUT IJANS**
* **RETIRE NÈJ**
* **PELE NÈJ**
* **DE-GLASAJ**
* **ASISTANS PELE**
* **BOUCH ENSANDI**
* **BASEN DEVIDAJ**
* **SWEN POU VWAZEN**



Depatman Sèvis Enspeksyon

484 Broadway, Room 26

Everett, MA 02149

[www.cityofeverett.com](http://www.cityofeverett.com/)

